346 Euroopan yhteisöjen virallinen lehti 11/Nide 11 387D0067 7.2.87 EUROOPAN YHTEISÖJEN VIRALLINEN LEHTI N:o L 37/1 NEUVOSTON PÄÄTÖS, tehty 26 päivänä tammikuuta 1987, jolla hyväksytään yhteisön nimissä eurooppalainen sopimus ihmisperäisten terapeuttisten aineiden vaihdosta (87/67/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamisso- pimuksen ja erityisesti sen 28 artiklan, ottaa huomioon komission ehdotuksen, katsoo, että Euroopan neuvoston aloitteesta kehitelty eu- rooppalainen sopimus ihmisperäisten terapeuttisten ainei- den vaihdosta määrää 5 artiklan 1 kohdassa, että sopimuspuolet ryhtyvät kaikkiin tarpeellisiin toimenpitei- siin vapauttaakseen muiden osapuolten heidän käytettä- väkseen asettamat ihmisperäiset terapeuttiset aineet kai- kista tuontitulleista; katsoo, että kaikki poikkeamiset yhteisestä tullitariffista, itsenäiset tai yleissopimukseen liittyvät, kuuluvat yhteisön yksinomaiseen toimivaltaan; katsoo, että sopimuksen Euroopan talousyhteisön sopi- muspuoleksi tulon sallivan lisäpöytäkirjan voimaantulo sallii yhteisön käyttää tätä toimivaltaansa; että sopimuk- sen tarkoittamista poikkeamisista on jo säädetty yhteisön tullittomuutta koskevassa lainsäädännössä; katsoo, että on täten suotavaa, että yhteisöstä tulisi sopi- muksen sopimuspuoli, ON PÄÄTTÄNYT: 1 artikla Euroopan talousyhteisön nimissä on hyväksytty euroop- palainen sopimus ihmisperäisten terapeuttisten aineiden vaihdosta. Sopimusteksti on liitetty tähän päätökseen. 2 artikla Neuvoston puheenjohtajalla on oikeus nimetä valtuutetut henkilöt allekirjoittamaan sopimus yhteisöä sitovasti. Tehty Brysselissä 26 päivänä tammikuuta 1987. Neuvoston puolesta Puheenjohtaja L. TINDEMANS